Boxerul din Seini a fost arestat preventiv pentru 30 de zile în urma agresiunii pe care a comis-o asupra unui sătmărean. Sătmăreanul susţine că nu are nicio datorie la agresor şi că ar fi fost şantajat, fiind depusă o plângere încă din anul 2017.

Familia bărbatului din Racşa, bătut crunt de boxerul din Seini, a precizat pentru PortalSM că la mijloc nu ese vorba despre nicio datorie, aşa cum se poate deduce din filmare. Bărbatul din Racşa nu a vorbit despre nicio datorie în timpul în care era bătut, pe motiv că nu avea ce să spună, ba dimpotrivă, i-a şi spus agresorului că există plângerea la poliţie pentru şantaj.

Ce spune Poliţia:

“În urma probatoriului administrat de către poliţiştii din Seini, s-a dispus continuarea urmăririi penale faţă de un bărbat din Seini în vârstă de 35 de ani.

Acesta este cercetat pentru săvârșirea infracțiunilor de lovire sau alte violențe, tulburarea ordinii și liniștii publice și şantaj, după ce în seara zilei de 30 ianuarie, în jurul orei 23.00, ar fi agresat un tânăr de 28 de ani, în faţa unui club din localitatea Seini. Totodată, bărbatul ar fi ameninţat victima în scopul de a obţine de la aceasta o sumă de bani.

În urma agresiunii, victima s-a prezentat la Spitalul Județean Dr. Constantin Opriș Baia Mare, unde a rămas internată pentru îngrijiri medicale.

Pe numele bărbatului, poliţiştii au dispus măsura reținerii pentru o perioadă de 24 de ore, iar astăzi acesta a fost prezentat instanţei cu propunere de arestare preventivă. Instanţa a emis pe numele lui un mandat de arestare preventivă pentru 30 de zile”, se arată într-un comunicat al Poliţiei.

Judecătorii l-au arestat pentru lovire şi şantaj

Judecătorii din Baia Mare au dispus arestarea preventivă pe o durată de 30 zile, a bătăușului, fiind acuyat de: – lovire sau alte violenţe, prev. de art. 193 alin. 2 C.pen., – şantaj, prev. de art. 207 alin.1 şi 3 Cod penal , – tulburarea ordinii şi liniştii publice, prev. de art. 371 Cod penal.

Sursa: Antena 3

SURSA VIDEO: Vasile Dale